Purentakiskon käyttö ja kotihoito-ohjeet.

|  |  |
| --- | --- |
| Kuvaus: | Purentakiskolla hoidetaan leukanivelten ja puremalihasten vaivoja.  |

**Purentakiskon tarkoitus**

Purentakiskolla hoidetaan leukanivelten ja puremalihasten vaivoja.

Sen tarkoituksena on ennen kaikkea tasapainottaa purentaa,

vähentää leukanivelten alueelle kohdistuvaa kuormitusta sekä

rentouttaa puremalihaksia. Lisäksi kisko suojaa hampaita

narskuttelun aiheuttamilta kulumisilta.

**Purentakiskon käyttö**

Kiskoa käytetään tavallisimmin vain öisin, mutta joissakin

tapauksissa sitä käytetään myös päivisin.

On tärkeää, että noudatat hammaslääkärisi antamia ohjeita.

**Alkuhankaluuksia**

* + Kisko voi aluksi tuntua suurelta ja lisätä syljen eritystä.
	+ Kisko saattaa myös aluksi painaa jotain hammasta.
	+ Kiskoon voi totutella laittamalla sen suuhun noin puoli tuntia ennen

nukkumaan menoa.

* + Kiskon käytön alkuvaiheessa voi helposti vahingossa purra poskeen

tai kieleen.

* + Aamulla kun purentakisko poistetaan suusta, purenta ei ehkä tunnu

menevän kohdalleen. Tämä voi olla luonnollinen seuraus

puremalihasten rentoutumisesta.

**Purentakiskon hoito**

* Huolehdi hyvin suuhygieniasta. Pese hampaat huolellisesti aina ennen kiskon laittamista suuhun.
* Puhdista kisko aamulla ja illalla astianpesuaineella tai kaupasta /

apteekista saatavalla proteesinpuhdistusaineella sekä hammasharjalla. Apteekista saat puhdistustabletteja, joilla voit syväpuhdistaa kiskon

2 – 4 kertaa kuukaudessa.

* Säilytä kisko saamiesi ohjeiden mukaan.

**Muista ottaa purentakisko mukaan käydessäsi hammaslääkärillä!**